'ଆସନ୍ତା ଶୀତ ପର୍ଯ୍ୟନ୍ତ କରୋନା ସ୍ଥିତି ସୁଧୁରିବା ଆଶା କମ, ଏପରିକି ଜୀବନ ଯାତ୍ରା ସ୍ବାଭାବିକ ହୋଇନପାରେ', ଏମିତି କିଛି ଆଶଙ୍କା କରିଛନ୍ତି ଫାଇଜର ଭ୍ୟାକସିନର ବୈଜ୍ଞାନିକ - Prameya News7\n'ଆସନ୍ତା ଶୀତ ପର୍ଯ୍ୟନ୍ତ କରୋନା ସ୍ଥିତି ସୁଧୁରିବା ଆଶା କମ, ଏପରିକି ଜୀବନ ଯାତ୍ରା ସ୍ବାଭାବିକ ହୋଇନପାରେ', ଏମିତି କିଛି ଆଶଙ୍କା କରିଛନ୍ତି ଫାଇଜର ଭ୍ୟାକସିନର ବୈଜ୍ଞାନିକ\n16/11/2020 at 6:20 PM\nନୂଆଦିଲ୍ଲୀ ୧୬।୧୧ଃ ବିଶ୍ବର ଅନେକ ଦେଶରେ କରୋନାର ଦ୍ବିତୀୟ ଏବଂ ତୃତୀୟ ଲହର ଆସିଛି। ଏହା ମଧ୍ୟରେ ପିଫାଇଜର କରୋନା ଭାଇରସ୍ ଭ୍ୟାକସିନର ବରିଷ୍ଠ ବୈଜ୍ଞାନିକ ଉଗୁର ସାହିନ ଚେତାବନୀ ଦେଇଛନ୍ତି ଯେ, ଆମକୁ ସତର୍କ ରହିବାର ବହୁତ ଆବଶ୍ୟକତା ରହିଛି। ଆସନ୍ତା ଶୀତ ପର୍ଯ୍ୟନ୍ତ ସାଧାରଣ ଜୀବନଯାପନ ସ୍ବାଭାବିକ ହୋଇ ପାରିବ ନାହିଁ।\nୟୁଏସର ସବୁଠୁ ବଡ ଫାଇଜର ସହ ମିଶି ବିଅନ ଦୁନିଆରେ କରୋନା ଭ୍ୟାକସିନ ବିକଶିତ କରିବାରେ ଜୁଟିଛି। କୋଭିଡ୍-୧୯ ବିରୋଧରେ ଏକ ପ୍ରଭାବଶାଳୀ ଟୀକା ଜରିଆରେ ସମଗ୍ର ବିଶ୍ବରୁ କରୋନା ସମାପ୍ତ ପାଇଁ ପ୍ରୟାସ ଜାରି ରହିଛି। କିନ୍ତୁ BioNTechର ସହ ପ୍ରତିଷ୍ଠାତା ପ୍ରୋଫେସର ଉଗୁର ସାହିନ କରୋନା ମହାମାରୀକୁ ନେଇ ଚେତାବନୀ ଦେଇଛନ୍ତି।\nସେ କହିଛନ୍ତି ଯେ, ଆସନ୍ତା ବର୍ଷ ଏପ୍ରିଲ ମାସ ସୁଦ୍ଧା ୧୦ କୋଟି କରୋନ ଡୋଜ୍ ଯୋଗାଇବା ଆମର ଲକ୍ଷ୍ୟ। ଏହାକୁ ନେଇ ଯୁଦ୍ଧକାଳୀନ ଭିତ୍ତିରେ ପ୍ରସ୍ତୁତି ଜାରି ରହିଛି। ପିଫାଇଜର ସୂଚନା ଦେଇଛି ଯେ, ତାର ଭ୍ୟାକସିନ କରୋନା ବିରୁଦ୍ଧରେ ୯୦ ପ୍ରତିଶତ ପ୍ରଭାବଶାଳୀ ରହିଛି। ଡିସେମ୍ବର ମଧ୍ୟଭାଗ ସୁଦ୍ଧ ଟୀକା ବିତରଣ ଆରମ୍ଭ ହୋଇପାରେ ବୋଲି ସେ କହିଛନ୍ତି।\nଇସ୍ରାଏଲ ଗତ ଶୁକ୍ରବାର ଫାଇଜର ଇଙ୍କ ସହିତ ସମ୍ଭାବିତ କୋଭିଡ୍-୧୯ ଭ୍ୟାକସିନର ୮ କୋଟି ଡୋଜ୍ ପାଇବା ପାଇଁ ଚୁକ୍ତି କରିଛି। ପ୍ରଧାନମନ୍ତ୍ରୀ ବେଞ୍ଜାମିନ ନେତନ୍ୟାହୁ କହିଛନ୍ତି, ଏହି ଭ୍ୟାକସିନ ଇସ୍ରାଏଲର ଅଧା ଜନତାଙ୍କୁ ଯୋଗାଇ ଦେବା ଲାଗି ପର୍ଯ୍ୟାପ୍ତ ଅଟେ।\nସାହିନି ପୂର୍ବାନୁମାନ କରିଛନ୍ତି ଯେ, ଗ୍ରୀଷ୍ମ ସମୟରେ କରୋନାର ପ୍ରକୋପ ହ୍ରାସ ପାଇବ। ଏଥିସହ କହିଛନ୍ତି ଯେ, ଶରତ ସମୟରେ ଟୀକାକରଣ କରାଯିବା ସବୁଠୁ ପ୍ରକୃଷ୍ଟ ସମୟ। ଏକାଧିକ ଭ୍ୟାକସିନ କମ୍ପାନୀ ଟୀକା ଯୋଗାଣ ପାଇଁ କାର୍ଯ୍ୟ ଜାରି ରଖିଛନ୍ତି। ତେଣୁ ଆମେ ଆସନ୍ତା ଶୀତ ସମୟ ପରେ ଯାଇ ସ୍ବାଭାବିକ ସ୍ଥିତିକୁ ଫେରି ପାରିବା ବୋଲି ସାହିନ କହିଛନ୍ତି।\nମାଉଣ୍ଟ ଏଭରେଷ୍ଟରେ ପହଞ୍ଚିଲା କରୋନା : ଅନେକ ପର୍ବତାରୋହୀ ପଜିଟଭ ଚିହ୍ନଟ\nଭାରସାମ୍ୟ ହରାଇ ଓଲଟିଲା ପିଏସି ଟ୍ରକ୍, ୧୫ରୁ ଅଧିକ ଯବାନ ଆହତ\nକରୋନା ମୃତ୍ୟୁ ମାମଲାରେ ସବୁ ରେକର୍ଡ ଭାଙ୍ଗିଲା ଭାରତଃ ଆମେରିକା ବ୍ରାଜିଲକୁ ପକାଇଲା ପଛରେ, ଗତ ୧୦ ଦିନରେ ସର୍ବାଧିକ\nଆଇପିଏଲ୍-୧୪ର ବଳକା ମ୍ୟାଚ୍ କେବେ ଓ କେଉଁଠାରେ ଖେଳାଯିବ ? ବିସିସିଆଇ ପାଖରେ କଣ ରହିଛି ବିକଳ୍ପ ?\nଦେଶ- ବିଦେଶ (25,760)
